импутация, се обяснява до каква степен е използвана и какви са причините за това.
 За компонента от моментното състояние на EU-SILC и за всяка вълна (ако има разлики) на компонента от повторени във времето изследвания на EU-SILC се описва използваната процедура на импутация при липса на отговор по дадена позиция. Докладва се списъкът на променливите, при които е използвана импутация, както и случаите на импутация като процент от общия брой наблюдения за всяка променлива.
 Ако сумата на компонентите за дохода е различна от общия доход, се предоставя обяснение на причините за това.
 ТОЧНОСТ И НАДЕЖДНОСТ
 Стохастична грешка
 За всяка година за компонентите на дохода се докладват на национално и на регионално (NUTS 2) равнище средното аритметично, общият брой на наблюденията (преди и след импутацията), както и стандартните грешки.
 Грешка при измерването
 Описват се различните източници на грешки при измерването, които има вероятност да бъдат открити при изследването. Това включва описание на начина на съставянето на въпросника, използването на когнитивна лаборатория (ако е приложимо), експлоатационното изпитване на въпросника, ефекта от структурата, съдържанието и формулировките му, информация относно интензивността и ефективността на обучението за провеждане на интервю: брой дни на обучението, изпитване на уменията преди започване на събирането на данни (процент на успеваемост и др.), информация относно проучвания за проверка на въздействието на интервюиращия, като например повторно интервюиране, проучвания за проверка на отчетността или експерименти за разделяне на извадката (ако има такива) и резултати от моделите (ако има такива). Посочва се процентът на интервюта с упълномощен представител.
 Грешка поради липса на отговор
 Постигнат (нетен) размер на извадката
 За постигнатия размер на извадката се предоставя следната информация:
 а)
 за всяка вълна — брой на домакинствата, за които интервюто е прието за базата данни, с разбивка по ротационна група и общо;
 б)
 за всяка вълна — брой на лицата на възраст 16 и повече години, които са членове на домакинствата, за които интервюто е прието за базата данни и които са преминали личното интервю, с разбивка по ротационна група и общо;
 в)
 за всяка вълна — брой на избраните респонденти (ако е приложимо), които са членове на домакинствата, за които интервюто е прието за базата данни и които са преминали личното интервю, с разбивка по ротационна група и общо.
 Липса на отговор от страна на единицата
 За всяка вълна се докладва следното: разпределението на домакинствата (първоначални единици и заместващи единици, ако е приложимо) по „информация за установения контакт на адреса“, по „резултат от въпросника за домакинства“ и по „приемане на интервю с домакинства“.
 За първата вълна процентът на липса на отговор от страна на единицата се предоставя съгласно посочените по-долу формули.
 За общата извадка неотговорилите единици се изчисляват, като се извадят от числителя и знаменателя на посочените по-долу формули тези единици, които съгласно правилата за проследяване са извън обхвата.
 —
 Процентът на неотговорилите домакинства (NRh) се изчислява, както следва:
 NRh = (1-(Ra * Rh)) * 100
 където:
 —
 Ra = брой адреси, на които успешно е установен контакт/брой избрани валидни адреси
 —
 Rа е процентът на установен контакт с адресите
 —
 Rh = брой